section_heading: Antrogeografija
paragraph_text: Na Križevcu je za vremena Rimljana sagrađen Stari grad, kako je utvrđeno arheološkim i povijesnim istraživanjima. Neki smatraju da ga je dao sagraditi rimski car – kršćanin Justinijan. Grad je zadržao važnost i u doba srednjovjekovnih hrvatskih humskih velikaša, iz kojeg ga vremena znamo kao Vidoški grad, nazvan po sv. Vidu. U osmansko vrijeme izgubio je obrambeno značenje i na tvrđavi brdu Križevcu bio je zatvor-mučilište za kršćane. U Austro-Ugarskoj opet postaje mjestom za vojne postrojbe. Od 2000. godine podignut je kameni oltar i križ u povodu 2000. Kristova rođenja,Crkva na kamenu don Željko Majić: "O Križevcu iznad Stoca", Mostar, 30. siječnja 2018. Objavljeno 31. siječnja 2018. (pristupljeno 3. listopada 2018.)